उचित मूल्य की दुकान पर आटा मुहैया हो : सभा
रामपुर बुशहर | बुशैहरराजपूत सभा रामपुर की बैठक मंगलवार को सभा के अध्यक्ष कुशाल मेहता की अध्यक्षता में हुई। बैठक में सबसे पहले आरक्षण का मुद्दा उठा। सभा के सदस्यों ने आरक्षण हटाने के साथ सरकारी और गैर सरकारी संस्थानों में वरिष्ठ नागरिकों के लिए अलग से काउंटर खोलने की मांग की है। सभा के सदस्यों ने कहा कि उचित मूल्य की दुकानों में आटे की खेप पहुंचने से गरीब तबकों के लोगों को परेशानियां पेश रही हैं। उन्होंने केंद्र और प्रदेश सरकार से जल्द ही डिपुओं में आटा उपलब्ध करवाने की मांग की है। इतना ही नहीं सभा रामपुर ने केंद्र सरकार से किसी भी व्यक्ति को आर्थिक आधार पर आरक्षण देने की मांग की है। साथ ही सभा ने उचित मूल्य की दुकानों में जल्द आटा मुहैया करवाने की मांग रखी है। सभा का एक प्रतिनिधिमंडल जल्द ही मुख्यमंत्री से मिलेगा और अपनी मांगें रखेगा। इस मौके पर श्याम लाल, बालक राम भंडारी, पवन जोकटा, चुड़ा राम, कृष्णा राणा सहित अन्य सदस्य उपस्थित रहे।
hin_Deva hin_Deva